M. Sabolová, poslankyňa: (2009-06-19):
Tak ako na začiatku v prvom čítaní som hovorila, že tento návrh zákona je len vytvorením podmienok pre to, aby v neľahkej situácii, v ťažkej životnej situácii sa rozhodovali muž, žena pri takomto zákroku, ako ukončiť život, s časovou rezervou, poviem, v časovej tiesni, aby mohli diskutovať o probléme, aby žena dostala dostatok informácií. Tak ako kolegyňa predkladateľka povedala, nerobíme nijakú zásadnú zmenu, nič nezakazujeme, nevytvárame nové podmienky. Chcela by som ale povedať po vystúpení pani spravodajkyne, že gestorský výbor síce neprijal žiadne stanovisko, ale myslím si, že vecný tón v diskusii na výbore pre zdravotníctvo sa niesol na našom rokovaní v riadnom termíne o tomto zákone. Preto aj vznikli v spoločnej správe návrhy, s ktorými sa časť výboru stotožnila, s ktorými časť výboru sa nestotožnila, ale nie sú takou zásadnou zmenou v zákone, ktorá ak bude prijatá, nie je možné hlasovať za tento návrh zákona. Ale nedá mi predtým, ako odporučím k informácii hlasovanie, aby som len dvoma-troma vetami nedotkla sa stanoviska, ktoré nám prišlo od niektorých mimovládnych organizácií. Jedny boli v prospech zákona, v prospech života, ktoré nám jasne zadefinovali pojmy v našej legislatíve. Ale mňa osobne ako poslanca Národnej rady urážajú niektoré vyjadrenia, ktoré sme dostali v mailoch, hlavne poslanci do výboru pre zdravotníctvo, aby zástupcovia inštitúcií, určite vy to tam máte, Možnosť voľby, Občan – demokracia a Centrum rodových štúdií a tak ďalej, je ich tam viacej, aby používali terminológiu, že návrh používa nábožensky podfarbený pojem „nenarodené dieťa“. To, čo som aj v prvom čítaní hovorila, je to v našom, aj v našej legislatíve tento pojem, v Obchodnom zákonníku, v Občianskom zákonníku, a preto si myslím, že ma uráža, aby si niekto dovolil hovoriť o pojme „nenarodené dieťa“, že je to len nábožensky podfarbený pojem, čo je v rozpore s lekárskou vedou a s medzinárodnými a ústavnými právnymi princípmi. Myslím si, že je dosť problematicky ďalej aj ten pojem toho informovaného súhlasu rodiča, a tam verím, že sa dohodneme v parlamente a ten návrh, ktorý je v zákone, že rodič musí aj za dieťa v čase od 16. do 18. roku rozhodnúť a podpísať, dať informovaný súhlas a podpísať možnosť vykonania interrupcie, nielen byť informovaný, myslím, že to je bežné aj v náboženskej, či je to bežné aj v lekárskej praxi. A ešte jedna veta, ktorá je skutočne neprofesionálna v tom stanovisku tých mimovládnych organizácií, ktorá hovorí, že tento návrh o povinnej, upravuje povinnosť poskytnúť poučenie o umelom prerušení tehotenstva, že bol by, a predĺženie lehoty, že tam by lekári a lekárky, ktorí odsudzujú interrupciu, budú poskytovať informácie v rozpore s lekárskou vedou a profesionálnou etikou. Taký blud a takú hrubú urážku lekárov, lekárok a zdravotníckych pracovníkov si myslím, že som nepočula a nezažila. A teraz už len krátko k informácii, ktorú predniesla spravodajkyňa pani poslankyňa Gabániová. Navrhujem, aby sme o bodoch 4, 5, 6, 11 a 7 hlasovali samostatne o každom bode zvlášť a o bodoch 1, 2, 3, 8 a 9 a 10 hlasovali, môžeme hlasovať spoločne, to sú legislatívnotechnické pripomienky Kancelárie Národnej rady, a aby sme tieto body schválili. K bodom 4, 5, 6 a 11 mám odporúčanie body neschváliť a zachovať ich v pôvodnom znení, tak ako ich predpisuje zákon, a aj bod 7, ktorý ale sa vylučuje pri..., je, o tomto bode by sme nemali ani hlasovať, lebo sa vylučuje s ostatnými bodmi. Čiže tento bod 7 neschváliť. Za zásadné body považujem bod 4, 5 a 6, na čom teda v zásade, v zásade trváme, kde teda dochádza k inej terminológii, je bod 4, kde Kresťanskodemokratické hnutie bude hlasovať proti tomuto návrhu zo spoločnej správy. Pani spravodajkyňa stihla to asi zachytiť a ja verím, že spoločnými silami sa nám podarí schváliť návrh zákona, ktorým umožníme lepšie, pokojnejšie rozhodovanie pre tých, ktorí sa rozhodnú pre interrupciu, ale aj pre tých, ktorí sa budú musieť podieľať aj pri výkone tohto zákroku. Ďakujem za podporu a verím, že keď prejdú ktorékoľvek pozmeňujúce návrhy, že tento návrh zákona prejde aj v treťom čítaní. Ďakujem.